Venste-leder Trine Skei Grande mener at regjeringens, PSTs og E-tjenestens åpenhet om terrortrusselen mot Norge i juli var riktig.
- Jeg ser ingen grunn til at man skal evaluere åpenheten rundt at man gikk ut offentlig å advarte om terror-trusselen, men man må gjerne evaluere hvordan de forskjellige etatene jobbet sammen og samhandlingen mellom de forskjellige tjenestene, sier Skei Grande til Dagbladet.
Hun mener at man bør se på hvordan man håndterte situasjonen når terror-alarmen gikk, og at det mest naturlige vil være at Stortingets granskingsutvalg for de hemmelige tjenestene (EOS-utvalget), skal vurdere hvordan trusselsituasjonen ble håndtert.